Иво Андрић (1892–1975) српски књижевник, краљевски дипломата и члан Српске академије наука. Добитник је Нобелове награде за књижевност (1961) за дело „На Дрини ћуприја".

Најпознатија дела: „Проклета авлија", „Травничка хроника", „Мост на Жепи".

**ПРИЧА О КМЕТУ СИМАНУ**

Књижевна врста: приповетка

Књижевни род: епика

Тема: сукоб између кмета Симана и турског аге кроз који је дочарана вековна борба између кметова и турских феудалаца.

Место и време радње: Босна и Херцеговина крајем 19. века

Главни ликови: кмет Симан Васковић, ага Ибрага Колош

Стилске фигуре: допиши сам/а

Облици приповедања: допиши сам/а

Приповетка „Прича о кмету Симану" објављена је 1969. године у делу „Прича о кмету Симану и друге приповетке“. Радња се одвија у малом херцеговачком граду Невесињу 1876. године, кад се тамошњи народ се дигао на устанак против Турака. Турска војска је поражена и њен утицај је почело да слаби. За разлику од турске војске аустријска војска је јачала и полако је постајала највећа политичка и војна сила у том делу Европе. Године 1878. Аустрија је окупирала Босну и Херцеговину. Заменом турске власти аустријском влашћу кметови су поверовали да је дошао крај њиховим мукама. Веровали су и да ће им нова власт донети нове услове живота, међутим за кмета није било никакве промене, кмет је и даље остао кмет, а аге су остале аге. Променило се само име државе и власти. Друштвени положај кмета није се ни у чему побољшао. И даље су била тешка и несигурна времена за цео босанско херцеговачки народ.

**Укратко о целој приповеци**

Ибрага долази на имање кмета Симана по свој део шљива.

Симан не дозвољава Ибраги да однесе своју трећину. Тера га из своје куће уз грубе речи и при томе се осећа одлично. Ибрага је отишао празних руку, а Симан је изашао као победник на „вековном мегдану“, при чему је мегдан метафора за вековну борбу између Срба и Турака. Незадовољан Симановим понашањем Ибрага га је касније тужио.

Суд је донео одлуку да Симан плати велику одштету, што је он одбио.

Пошто је одбио да плати одштету Симану је одузето имање, изгубио је породицу и на крају је завршио као просјак.

Кмет Симан је био мирољубив човек који је живео мирним и уобичајеним начином живота за једног кмета, све до тренутка када је дошло до промене власти. Тада, снажно верујући да је све постало другачије, променио своје понашање, побунио се и кренуо у борбу за правду која је била недостижна.

Симан је живео у тешким и несигурним временима, у којима су кметови били искоришћавани од стране својих господара. Био је свестан времена у коме живи, шта мора да ради и како мора да се понаша. Поштовао је власт и турске законе, није се супротстављао свом аги и испуњавао је све своје кметовске обавезе. Када је турску власт заменила аустријска био је убеђен да су стигле дуго очекиване промене, да су се променом власти променили закони и да је коначно постао слободан човек кога нико више неће моћи да искоришћава. Мислио је кмет Симан да је доласком Аустроугара у Босну прошло време ага и да је дошло време кметова. Мислио је да је прошло време „царског писма“, „сеферске наредбе“ и турског јахања хришћана. Хтео је под окриљем нове власти да добије оно у шта је веровао да треба доћи. Хтео је правду. Дуго потискивани бес потлаченог човека и огорчење због неправде избили су на површину и од мирног и послушног кмета постао је самоуверен и дрзак човек који не жели да се одрекне онога што му с правом припада. Али, био је у заблуди и грдно се праварио. Власт јесте била нова, али су закони остали стари. Кмет је и даље био кмет, а ага је остао ага. Не схватајући да се ништа није променило и да је његова побуна узалудна, Симан се одлучно борио за своје право. Желећи да за душу свих својих мртвих скине аговски јарам са себе и да оно што је његово буде само његово, те да не мора никоме ништа да даје, заборавио је Симан да свет функционише по принципу "Оно што хоће људи, то и време трпи." Нити је било време, нити су то људи хтели. Његова правда је постала опсена коју нико нити је жело да чује, нити да је разуме. Његова борба је била узалудна, јер њоме не само да није ништа добио, него је све изгубио, и своје имање и своју породицу и свој углед.

Кмет Симан је био упоран и тврдоглав човек. Веровао је да је правда на његовој страни, да ће из борбе коју води изаћи као победник и ни под коју цену није желео да одустане од свог става. Пуно је погрешио. Због своје тврдоглавости и непопустљивости упропастио је свој живот и изгубио све што је имао. Од угледног поштованог кмерта постао је просјека и пијаница, човек без угледа кога нико не гледа и не слуша. Баш као што је писац и рекао, био је петао који прерано кукурикао, а сви знамо шта буде са таквим петлом.

**Задаци:** Схватили сте до сад... Преписујете само оно пожутело, остало прочитате пажљиво... Прочитате одломак из читанке. Затим испратите линкове:

 <https://www.youtube.com/watch?v=-RquULbEmiM>

<https://www.youtube.com/watch?v=ulJjpDIjP1g>